Najprej mora biti ustrezno zavarovan že sam avtodom, pa če ga najamete ali pa je morda v vaši lasti. V primeru najema se dobro seznanite z zavarovanjem, torej, kaj vse obsega. Dobro je, da vam je na voljo tudi asistenca, ki vam priskoči na pomoč v primeru morebitnih težav, pa naj bo to recimo zgolj počena guma. Poleg zavarovanja vozila pa seveda ne pozabite na zavarovanje sebe in svojih bližnjih. Če greste na potovanje z avtodomom v tujino, je pametno skleniti zdravstveno zavarovanje, za katerega sicer ne odštejete veliko, a vam lahko v tujih krajih močno pomaga. Seveda pa ne pozabite, da morate vedno voziti spočiti, zbrani in naspani, saj ne želite tvegati nesreče ali kakšnega drugega nepredvidenega dogodka, ki bi vam potovanje pokvaril.